钦定古今图书集成/历象汇编/岁功典/第058卷 > 九辩 周宋玉
## 钦定古今图书集成/历象汇编/岁功典/第058卷 > 九辩 周宋玉

“悲哉，秋之为气也！萧瑟兮草木摇落而变衰，憭栗兮
若在远行。登山临水兮送将归，泬寥兮天高而气清。”
𡧯！兮，收潦而水清。憯凄增欷兮，薄寒之中人。怆恍
懭悢兮，去故而就新。坎廪兮贫士失职而志不平。廓
落兮羇旅而无友，生惆怅兮而私自怜。燕翩翩其辞
归兮，蝉𡧯漠而无声。雁廱廱而南游兮，《鶤鸡》啁哳而
悲鸣。独申旦而不寐兮，哀蟋蟀之宵征。时亹亹而过
中兮，蹇淹留而无成。

悲忧穷戚兮独处廓，有美一人兮心不绎。去乡离家
兮徕远客，超逍遥兮今焉薄？专思君兮不可化，君不
知兮可奈何！蓄怨兮积思，心烦憺兮忘食事。愿一见
兮道余意，君之心兮与余异。车既驾兮朅而归，不得
见兮心伤悲。倚《结𫐉》兮长太息，涕潺湲兮下霑轼。忼
慨绝兮不得，中瞀乱兮迷惑。私自怜兮何极？心怦怦
兮谅直。

“皇天。平分四时兮，窃独悲此廪秋。”白露既下百草兮，
奄离披此梧楸。去白日之昭昭兮，袭长夜之悠悠。离
芳蔼之方壮兮，余萎约而悲愁。秋既先戒以白露兮，
冬又申之以严霜。收恢台之孟夏兮，然欿傺而沈臧。
叶烟邑而无色兮，枝烦挐而交横。颜淫溢而将罢兮，
柯仿佛而萎黄。萷櫹椮之可哀兮，形销铄而瘀伤。惟
其纷糅而将落兮，恨其失时而无当。揽《𬴂辔》而下节
兮，聊逍遥以相佯。“岁忽忽而遒尽兮，恐余寿之弗将。
悼余生之不时兮，逢此世之俇攘。澹容与而独倚兮，
蟋蟀鸣此西堂。心怵惕而震荡兮，何所忧之多方？”卬
明月而太息兮，步列星而极明。

“窃悲夫蕙华之曾敷兮，纷旖旎乎都房。何曾华之无
实兮，从风雨而飞飏？以为君独服此蕙兮，羌无以异
于众芳。闵奇思之不通兮，将去君而高翔。心闵怜之
惨凄兮，愿一见而有明。重无怨而生离兮，中结轸而
增伤。岂不郁陶而思君兮，君之门以九重。”猛犬狺狺
而迎吠兮，关梁闭而不通。皇天淫溢而秋霖兮，后土
“何时而得漧块。独守此无泽兮，仰浮云而永叹？
何时俗之工巧兮，背绳墨而改错？”却骐骥而不乘兮，
策驽骀而取路。当世岂无骐骥兮，诚莫之能善御。见
执辔者非其人兮，故跼跳而远去。凫雁皆唼夫粱藻
兮，凤愈飘翔而高举。圜凿而方枘兮，吾固知其鉏铻
而难入。众鸟皆有所登栖兮，凤独遑遑而“无所集。愿
衔枚而无言兮，尝被君之渥洽。太公九十乃显荣兮，
诚未遇其匹合。谓骐骥兮安归？谓凤凰兮安栖？变古
易俗兮世衰，今之相者兮举肥。骐骥伏匿而不见兮，
凤凰高飞而不下。鸟兽犹知褱德兮，何云贤士之不
处。骥不骤进而求服兮，凤亦不贪餧而妄食。君弃远
而不察兮，虽愿忠其焉得。”欲𡧯漠而绝端兮，窃不敢
忘初之厚德。独悲愁其伤人兮，冯郁郁其何极。
霜露惨凄而交下兮，心尚𡴘其勿济。霰雪雰糅其增
加兮，知遭命之将至。愿徼幸而有待兮，泊莽莽与壄
草同死。愿自直而径往兮，路壅绝而不通。欲循道而
平驱兮，又未知其所从。然中路而迷惑兮，自厌按而
学诵。性愚陋以“褊浅兮，信未达乎从容。窃美申包胥
之气盛兮，恐时世之不固。何时俗之工巧兮，灭规矩
而改凿。独耿介而不随兮，愿慕先圣之遗教。处浊世
而显荣兮，非余心之所乐。与其无义而有名兮，宁穷
处而守高食不？”而为饱兮，衣不苟而为温。窃慕诗
人之遗风兮，愿托志乎素餐。蹇充倔而无端兮，泊莽
莽而无垠。无衣裘以御冬兮，恐溘死而不得见乎《阳
春》。

靓杪秋之遥夜兮，心缭悷而有哀。《春秋》逴逴而日高
兮，然惆怅而自悲。“四时逓来而卒岁兮，阴阳不可与
俪偕。白日晼晚其将入兮，明月销铄而灭毁。岁忽忽
而遵尽兮，老冉冉而愈㢮。心摇悦而日𡴘兮，然怊怅
而无冀。中憯恻之凄怆兮，长太息而增欷。年洋洋以
日往兮，老嵺廓而无处。事亹亹而觊进兮，蹇淹留而”
踌躇。

“何泛滥之浮云兮，猋廱蔽此明月。”忠昭昭而愿见兮，
然䨧曀而莫达。愿皓日之显行兮，云蒙蒙而蔽之。窃
不自料而愿忠兮，或黕点而污之。“尧舜之抗行兮，了
冥冥而薄天。何险巇之嫉妒兮，被以不慈之伪名。彼

骄美而伐武兮，负左右之耿介。憎愠惀之修美兮，好
夫人之慷慨。众踥蹀而日进兮，美超远而逾迈。农夫
辍耕而容与兮，恐田野之芜秽。事绵绵而多私兮，窃
悼后之危败。“世雷同而炫曜兮，何毁誉之昧昧。今修
饰而窥镜兮，后尚可以窜藏。愿寄言夫流星兮，羌儵
忽而难当。卒痈蔽此浮云兮，下暗漠而无光。”

尧舜皆有所举任兮，故高枕而自适。谅无怨于天下
兮，心焉取此怵惕？乘骐骥之浏浏兮，驭安用夫强策？
谅城郭之不足恃兮，虽重介之何益？邅翼翼而无终
兮，忳惛惛而愁约。生天地之若过兮，功不成而无效。
愿沈滞而不见兮，尚欲布名乎天下。然潢洋而不遇
兮，直怐愗而自苦。莽洋洋而无极兮，忽翱翔之焉薄。
国有骥而不知乘兮，焉皇皇而更索？甯戚讴于车下
兮，桓公闻而知之。无伯乐之善相兮，今谁使乎誉之？
罔流涕以聊虑兮，惟著意而得之。纷忳忳之愿忠兮，
妒被离而鄣之。愿赐不肖之躯而别离兮，放游志乎
云中。乘精气之抟抟兮，骛诸神之湛湛。骖白霓之习
习兮，历群灵之丰丰。左朱雀之茇茇兮，右苍龙之跃
跃。属《雷师》之阗阗兮，通《飞廉》之衙衙。前轻辌之锵锵
兮，后《辎乘》之从从。载云旗之委蛇兮，扈屯骑之容容。
计专专之不可化兮，愿遂推而为臧。赖皇天之厚德
兮，还及君之无恙。